მესტიაშ აეროპორტი

მესტიაშ აეროპორტი, თაშნეშე რჩქინელი რე მუჭოთ მესტიაშ თამარ მაფაშ ჯოხონობაშ აეროპორტი — აბანობური შანულობაშ აეროპორტი საქორთუოს, მესტიაშ მუნიციპალიტეტის, დაბა მესტიას, ზურაშ დონეშე 1400 მ სიმაღალეს იდვალუაფუ. უღჷ ეიოფურინალ-დაფურინალი ზოლი, ნამუშ ზჷმეფი რე 850 მ X 30 მ. ხელუანური ოფორუეშ ტიპი აკმოდირთუ ცემენტ-ბეტონიშე. აკოგაფაშ პროექტის მუსხირენი ქორთული კომპანია მუშენდჷ დო დოსაქვარაფილი რდჷ 300-შახ ადამიერი. აეროპორტიშ თარი არქიტექტორი რე იურგენ მეიერ-ჰერმანი. აეროპორტიშ აკოგაფაქ 2010 წანაშ 24 ქირსეთუთას ითუ. ზოთონჯიშ პერიოდის აეროპორტი ღებულენს ართმოტორიან ფურინჯეფს დო მორჩილი 18 კოჩიან ფურინჯეფს. ზარხულიშ პერიოდის აეროპორტის შეულებუ 50 კოჩიანი ფურინჯიშ მეღება. ავიაკომპანია „ავიასერვიშ“ ხარჯშა ქართიშ ოერეფოშქაშე აეროპორტიშე ფურინუეფი ისრულებუ მესტიაშ მალობთ. რეისიეფი მარაშე ჟირშა, თუთაშხას დო ობიშხას, ბოლო მოდიფიკაციაშ Mi-171 ტიპიშ ვერტფურინჯით ისრულებუაფუ. მესტიაშ აეროპორტიშ აკოგაფაქ სახენწჷფოს დოხოლაფირო 8 მლნ. ლარქ დუზოჯჷ. მესტიაშ აეროპორტიქ მოსოფელიშ 10 არძოშე ურჩქვანელო აეროპორტეფიშ ერკებულს ქჷმოხვადჷ. ვებ-ხასჷლა Novate-იშ არქიტექტორეფქ მოსოფელიშ ურჩქვანელობური აეროპორტეფიშ ერკებულშა მესტიაშ აეროპორტი გენშიონეს დო „ჭიჭე ქორთული სარკო“ გიოდვეს. სქოლიო